CELEX: 32022D0755
Language: bg
Date: 2022-05-16 00:00:00
Title: Решение за изпълнение (ОВППС) 2022/755 на Съвета от 16 май 2022 година за изпълнение на Решение (ОВППС) 2015/740 относно ограничителни мерки с оглед на положението в Южен Судан

17.5.2022   
               
               
                  BG
               
               
                  Официален вестник на Европейския съюз
               
               
                  L 138/17
               
            
         РЕШЕНИЕ ЗА ИЗПЪЛНЕНИЕ (ОВППС) 2022/755 НА СЪВЕТА
         от 16 май 2022 година
         за изпълнение на Решение (ОВППС) 2015/740 относно ограничителни мерки с оглед на положението в Южен Судан
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за Европейския съюз, и по-специално член 31, параграф 2 от него,
         като взе предвид Решение (ОВППС) 2015/740 на Съвета от 7 май 2015 г. относно ограничителни мерки с оглед на положението в Южен Судан и за отмяна на Решение 2014/449/ОВППС (1), и по-специално член 9, параграф 2 от него,
         като взе предвид предложението на върховния представител на Съюза по въпросите на външните работи и политиката на сигурност,
         като има предвид, че:
         
                     (1)
                  
                  
                     На 7 май 2015 г. Съветът прие Решение (ОВППС) 2015/740.
                  
               
                     (2)
                  
                  
                     В съответствие с член 12, параграф 2 от Решение (ОВППС) 2015/740 Съветът направи преглед на списъка на лицата, спрямо които се прилагат ограничителни мерки, който се съдържа в приложение II към посоченото решение.
                  
               
                     (3)
                  
                  
                     Съветът стигна до заключението, че ограничителните мерки срещу едно от лицата, изброени в приложение II към Решение (ОВППС) 2015/740, следва да бъдат запазени и че вписването за това лице следва да бъде актуализирано и преномерирано.
                  
               
                     (4)
                  
                  
                     Поради това Решение (ОВППС) 2015/740 следва да бъде съответно изменено,
                  
               ПРИЕ НАСТОЯЩОТО РЕШЕНИЕ:
         
            Член 1
            Приложение II към Решение (ОВППС) 2015/740 се изменя съгласно предвиденото в приложението към настоящото решение.
         
         
            Член 2
            Настоящото решение влиза в сила в деня след публикуването му в Официален вестник на Европейския съюз.
            
         
         
            Съставено в Брюксел на 16 май 2022 година.
            
               
                  За Съвета
               
               
                  Председател
               
               J. BORRELL FONTELLES
            
         
         
            (1)  Решение (ОВППС) 2015/740 на Съвета от 7 май 2015 г. относно ограничителни мерки с оглед на положението в Южен Судан и за отмяна на Решение 2014/449/ОВППС (ОВ L 117, 8.5.2015 г., стр. 52).
      
      
         
            ПРИЛОЖЕНИЕ
            В приложение II към Решение (ОВППС) 2015/740, таблицата се заменя със следното:
            
               
                            
                        
                        
                           Име
                        
                        
                           Идентифицираща информация
                        
                        
                           Основания
                        
                        
                           Дата на включване в списъка
                        
                     
                           „1.
                        
                        
                           Michael MAKUEI LUETH
                        
                        
                           Дата на раждане: 1947 г.
                           Място на раждане: Bor, Судан (сега Южен Судан)
                           Пол: мъжки
                        
                        
                           Michael Makuei Lueth заема длъжността министър на информацията и радиоразпръскването от 2013 г. и продължава да заема тази длъжност в преходното правителство на националното единство. Той е бил и говорител на правителствената делегация за мирните преговори в Междуправителствения орган за развитие в периодите 2014—2015 г. и 2016—2018 г.
                           Makuei създава пречки пред политическия процес в Южен Судан, по-специално като възпрепятства чрез подстрекателски публични изявления изпълнението на Споразумението за разрешаването на конфликта в Южен Судан (ARCSS) от август 2015 г. (заменено през септември 2018 г. от „Обновеното ARCSS“ (R-ARCSS)), като възпрепятства работата на Съвместния комитет за наблюдение и оценка към ARCSS (JMEC - преименуван на „Реконструиран JMEC“ съгласно R-ARCSS), и като възпрепятства създаването на институции за правосъдие в условията на преход в рамките на ARCSS, което е предвидено и в R-ARCSS. Той възпрепятства също операциите на Регионалните сили за защита на Организацията на обединените нации.
                           Makuei носи отговорност и за тежки нарушения на правата на човека, включително ограничаване на свободата на изразяване.
                        
                        
                           3.2.2018 г.“